open-index/open-wikipedia-markdown huggingface dataset:
Ammoniumformiaatti

**Ammoniumformiaatti** eli **ammoniummetanoaatti** (CHO2NH4) on ammonium- ja formiaatti-ionien muodostama epäorgaaninen yhdiste. Sitä käytetään muun muassa analyyttisessä kemiassa.

## Ominaisuudet, valmistus ja käyttö
Ammoniumformiaatti on huoneenlämpötilassa kiteistä valkoista ja erittäin hygroskooppista ainetta. Se liukenee runsaasti veteen ja myös etanoliin, dietyylieetteriin ja ammoniakkiin. Kuumennettaessa yhdiste hajoaa muodostaen ammoniakkia, hiilidioksidia ja vettä.

Ammoniumformiaattia voidaan valmistaa joko neutraloimalla muurahaishappoa ammoniakilla tai ammoniakin ja metyyliformiaatin välisellä reaktiolla.
:NH3 + HCOOH → CHO2NH4
:HCOOCH3 + 2 NH3 → CHO2NH4 + CH3NH2

Ammoniumformiaattia käytetään puskuriliuoksena HPLC-tutkimuksissa. Liuottimena käytetään usein asetonia, jolloin ammoniumformiaattipuskureiden pH on yleensä noin 3.

Ammoniumformiaattia voidaan käyttää myös orgaanisessa synteesissä. Ammoniumformaattia käytetään vedyn luovuttajana eräissä orgaanisten yhdisteiden pelkistyksissä ja katalyyttinä käytetään tällöin hiileen sidottua palladiumia. Aldehydien ja ketonien pelkistävässä aminoinnissa Leuckart-reaktiolla ammoniumioni, toimii aminoryhmän lähteenä ja formiaatti-ioni toimii pelkistimenä.

## Lähteet
Majuri (täsmennyssivu)

**Majuri** tarkoittaa seuraavia asioita:

*majuri, upseerinarvo

**Sukunimi:**
*Arja Majuri (s. 1951), rovasti ja seurakuntapastori
*Pekka Majuri (s. 1949), eversti ja kokoomuksen poliitikko
*Sanna Majuri (s. 1972), näyttelijä ja laulaja
*Susanna Majuri (1978–2020), valokuvataiteilija
*Tauno Majuri (1907–1980), näyttelijä 
*Uljas-Ilmari Majuri (s. 1979), kyyttökarjankasvattaja ja kirjoittaja

**Taiteilijanimi:**
*Majuri, oik. *Jussi Karvonen* (s. 1984), suomalainen rap-artisti.
Love Is a Very Special Thing

**Love Is A Very Special Thing** on 1970-luvulla Suomessa vaikuttaneen amerikkalaisen soul-laulajan Charles Williamsin ilmeisesti ainoa julkaistu albumi.

Hän oli jo nauhoittanut suurimman osan levyn kappaleista ennen muuttamistaan Suomeen 1970-luvun alkupuolella. Williams oli tehnyt äänitykset yhdysvaltalaisen Psalm 150 -nimisen gospel-yhtyeen kanssa. Se säestää häntä koko levyllä lukuun ottamatta kappaletta *Reason to Make You Smile*, joka on levytetty Finnvox-studiolla suomalaisten muusikoiden kanssa. Williams tarjosi Yhdysvalloissa tehtyä materiaalia EMI Finlandille, joka suostuikin julkaisemaan levyn. Lopulliset miksaukset hän kävi tekemässä itse Marcus Music -studiolla Tukholmassa.

Love Is A Very Special Thing ei ilmestyessään saavuttanut suuria myyntilukuja. Levyn arvostus on kuitenkin vuosien saatossa kasvanut ja nykyään sitä pidetään kansainvälisestikin 1970-luvun soul-musiikin unohdettuna helmenä. Albumia on eBay-nettihuutokaupassa myyty yli 400 dollarin hintaan. Levy julkaistiin Suomessa uudelleen tammikuussa 2013.

Rocket Records julkaisi albumista uusintapainoksen vuonna 2013.

## Kappaleet
;A-puoli
#
#
#
#

;B-puoli
#
#
#
#

### Uusintapainoksen bonuskappaleet

#

## Kokoonpano
* Charles Williams – laulu, piano
* Bob Anglon – kitara
* James Felix – basso
* Timmy Erickson – rummut
* Michael Escalante – kosketinsoittimet
* Greg Eckler – trumpetti
* Heikki Laurila – kitara
* Heikki Virtanen – basso

## Lähteet
*Mista Tibbz, Charles Williams - Love is a very special thing 
*Discogs

### Viitteet
Zooniverse

**Zooniverse** on yhteisötiedeportaali, joka syntyi Galaxy Zoo -projektista. Siihen kuuluu monia projekteja joissa käyttäjät voivat osallistua tieteellisiin tutkimuksiin. Zooniverse erottuu muista yhteisöllisistä tiede projekteista kuten SETI@homesta, siten että se ei käytä tietokoneiden ylimääräisiä tehoja vaan käyttäjälle itselle annetaan tehtäviä joita tehdä.

## Projektit
### Galaxy Zoo Hubble
Galaksien luokittelua Hubble-avaruusteleskoopin kuvista.

### Moon Zoo
Erilaisten kraattereiden merkitsemistä kuun pinnan kuvista.

### Old Weather
Vanhojen lokikirjojen digitalisointia säätutkimusta varten.

### Solar Stormwatch
Käyttää auringosta olevaa videokuvaa aurinkotuulien tutkimiseen.

### Planet Hunters
Planeettojen etsintää Kepler-avaruusteleskoopista saatujen tietojen avulla.

### The Milky Way Project
Tutkii tähtien syntymistä galaksin käyttäen Spitzer-avaruusteleskoopin infrapunakuvia.

### Ancient Lives
Kääntää Oxyrhynchus-nimistä papyruskäsikirjoitusta.

### Cyclone Center
Trooppisten sykloneiden luokittelua sääsatelliittien infrapunakuvista.

### Seafloor Explorer
Käyttäjät tunnistavat erilaisia eläimiä ja maastoa merenpohjan kuvista.

### Bat Detective
Tutkii lepakoiden määrää luokittelemalla niiden ääniä kaikuluotaukseen ja sosiaalisiin tarpeisiin.

### Whale FM
Tutkii miekkavalaiden tekemiä ääniä seuratakseen ja luokitellakseen niitä.

### Cell Slider
Luokittelee arkistoituja syöpänäytteitä.

### Andromeda Project
Käyttäjät etsivät Tähtijoukkoja Hubble-avaruusteleskoopin ottamista kuvista Andromedan galaksista.

## Lähteet

## Aiheesta muualla

* Zooniverse.org
Jalkapallon Karjalan mestaruussarjan kausi 2012

**Jalkapallon [[Karjalan tasavalta|Karjalan tasavallan]] mestaruussarjassa 2012** pelasi 11 joukkuetta. Joukkueet jaettiin kahteen alkulohkoon, pohjoinen ja etelä, ja kummassakin pelattiin kaksinkertainen sarja. Lohkojen kaksi parasta selviytyi mitalikamppailuihin.

## Mestaruussarja
### Pohjoislohko

### Etelälohko

## Mitaliottelut
### Välierät

### Pronssiottelu

### Loppuottelu

## Lopulliset sijoitukset

## Lähteet

* Karjalan mestaruussarjan taulukot
Guttorm

**Guttorm** tarkoittaa seuraavia henkilöitä:
__NOTOC__
## Sukunimenä
*Aslak Iivari Guttorm (1922–1942), suomensaamelainen kaukopartiomies
*Eino Guttorm (1941–2005), suomensaamelainen kirjailija
*Hans Aslak Guttorm (1907–1992), suomensaamelainen kirjailija
*Inga Guttorm (s. 1950), suomensaamelainen luokanopettaja ja oppikirjojen kääntäjä
*Jyrki Guttorm, Yleisradio Oy:n valmiuspäällikkö
*Raimo Esa Guttorm, Saamelaisasiain neuvottelukunnan jäsen
*Veikko Guttorm (s. 1946), Utsjoen kunnanvaltuuston puheenjohtaja, pitäjäneuvos, Saamelaiskäräjien jäsen

## Etunimenä
*Guttorm Hansen (1920–2009), norjalainen poliitikko
*Guttorm Sigurdsson (1199–1204), Norjan kuningas.

## Katso myös
*Guttormsen

## Lähteet
Rakkauden pelikenttä

**Rakkauden pelikenttä** () on yhdysvaltalainen romanttinen komediaelokuva, joka sai ensi-iltansa joulukuussa 2012. Elokuvan ohjasi Gabriele Muccino. Tuottajina toimivat Gerard Butler, Kevin Misher, Jonathan Mostow, Alan Siegel ja John Thompson. Käsikirjoituksesta vastasi Robbie Fox.

Romanttisen komedian pääosissa ovat Gerard Butler, Jessica Biel, Uma Thurman, Catherine Zeta-Jones ja Dennis Quaid. *Rakkauden pelikenttä* sai ensi-iltansa kotimaassaan Yhdysvalloissa 7. joulukuuta 2012. *Rakkauden pelikenttä* sai ensimmäiset ensi-iltansa Unkarissa ja Venäjällä 6. joulukuuta. Suomessa elokuva sai ensi-illan 21. joulukuuta.

## Juoni
Entinen jalkapallotähti ja yhä salskea poikamies alkaa valmentaa poikansa jalkapallojoukkuetta. Uusi tehtävä auttaa häntä myös naisasioissa.

## Näyttelijät

## Tuotanto
Gerard Butler vahvistettiin elokuvan pääosiin 23. helmikuuta 2011.

Elokuvan kuvaukset alkoivat Louisianassa 5. huhtikuuta 2011 ja kestivät toukokuun loppuun.

16. heinäkuuta 2012 FilmDistrict muutti elokuvan alkuperäisen nimen nimestä *Playing the Field* nimeen *Playing for Keeps*.

## Arvioita
*Turun Sanomien* Päivi Valotie harmittelee, että *Rakkauden pelikenttä* hukkaa mahdollisuutensa reippaaseen väärinkäsityskomediaan, koska siitä puuttuvat komediallinen rytmitys, naseva dialogi ja selkeä näkemys. ”Tahmaisesti etenevä ja pitkäpiimäinen elokuva ajelehtii löysästi romanttisen komedian ja vakavamman ihmissuhdedraaman välimaastossa. Urheilijarentun perhekuvioita, semminkin isä-poika-suhdetta selvitellään välillä jo nyyhkydraamaksi lipsahtaen. Seksinnälkäiset naapuruston naiset sivuosissa ovat taas kuin överiksi vedetystä puskafarssista, yli-ikäisiä yhden ulottuvuuden bimboja.” 

## Lähteet

## Aiheesta muualla
* Virallinen sivusto  
* 
* 
* ''Rakkauden pelikenttä'' Box Office Mojossa 
* ''Rakkauden pelikenttä'' Rotten Tomatoes 
* ''Rakkauden pelikenttä'' Metacriticissä
Pispala (kappale)

**Pispala** on suomalaisen laulaja-lauluntekijä Lassi Valtosen kappale ja singlejulkaisu vuodelta 2011. Kappale on viides raita Valtosen vuonna 2011 julkaistulla debyyttialbumilla *[[Kukin tyylillään]]*, ja singlenä kappale julkaistiin vuoden 2011 marraskuussa. Kappaleesta on kuvattu myös musiikkivideo.

## Kappaleet
#

## Muusikot
* Lassi Valtonen – laulu
* Matti Mikkola – kitara, piano, syntetisaattorit, taustalaulu
* Juho Kanervo – sello
* Lasse Sirkko – pedal steel
* Lauri Koski – taustalaulu
* Toni Kulku – symbaalit

## Lähteet
Valkoinen kreikanpaimenkoira

**Valkoinen kreikanpaimenkoira** () on kreikkalainen koirarotu, joka on kotoisin Ólymposvuorilta. *Kynologikós Ómilos Elládos* (KOE) eli Kreikan Kennelliitto on tunnustanut sen virallisesti ja se saa täten osallistua Kreikassa järjestettäviin kansallisiin näyttelyihin.

## Ulkomuoto
Valkoinen kreikanpaimenkoira on kookas, lihaksikas ja jalomuotoinen. Sen runko on voimakas olematta kuitenkaan raskas. Raajat ja häntä ovat pitkät. Liikkeet ovat nopeat ja joustavat. Karvapeite on pitkä, suora, hieman karhea ja tiheä. Rungossa ja raajojen takaosissa se on n. 9–12 cm pitkää; päässä ja raajojen etuosissa se on lyhyempää (1–2 cm) ja niskan ympärillä ja hännässä pidempää (14–25 cm). Uroksille karvapeite muodostaa niskan ympärille tuuhean kauluksen. Väritys on aina valkoinen, ja vaikka sitruunanväriset korvat hyväksytään, toivotuin on aina täysin valkoinen. Urosten säkäkorkeus on 68–75 cm ja narttujen 65–72 cm, ja paino on molemmilla sukupuolilla suhteessa säkäkorkeuteen. Koon tulee yleisesti ottaen antaa vaikutelma voimakkaasta, muttei raskaasta koirasta.

Rotu eroaa selvästi toisesta kreikkalaisesta vuoristokoirasta, kreikanpaimenkoirasta, joka on sitä massiivisempi. Sen sijaan se muistuttaa enemmän muita kookkaita valkoisia laumanvartijoita, kuten turkkilaista akbashia ja unkarilaista kuvaszia.

## Luonne ja käyttäytyminen
Valkoinen kreikanpaimenkoira on älykäs ja voimakasluonteinen laumanvartija, joka kuitenkin suhtautuu ystävällisesti läheisimpiin ihmisiin. Sitä on alun perin käytetty lampaiden, vuohien ja karjan suojeluun petojen hyökkäyksiä vastaan.

## Lähteet
* Morris, Desmond. *Dogs*. North Pomfret: Vermont, 2008. 

### Viitteet
Movie 43

**Movie 43** on vuonna 2013 ensi-iltansa saanut yhdysvaltalainen komediaelokuva, joka koostuu episodeista. Elokuvan ohjasivat Elizabeth Banks, Steven Brill, Steve Carr, Rusty Cundieff, James Duffy, Griffin Dunne, Peter Farrelly, Patrik Forsberg, James Gunn, Bob Odenkirk, Brett Ratner ja Jonathan van Tulleken. Tuottajina olivat Peter Farrelly, Ryan Kavanaugh, John Penotti, Charles B. Wessler ja Marc Ambrose.

Komedian pääosissa ovat muun muassa Halle Berry, Gerard Butler, Uma Thurman, Anna Faris, Hugh Jackman, Johnny Knoxville, Christopher Mintz-Plasse, Seann William Scott, Emma Stone ja Kate Winslet.

*Movie 43* sai maailmanlaajuisen ensi-iltansa tammi–helmikuussa 2013. Ensimmäiset ensi-illat olivat Saksassa, Bulgariassa ja Yhdysvalloissa.

*Movie 43* kuvattiin vuonna 2010. Traileri julkaistiin 3. lokakuuta vuonna 2012.

## Näyttelijät

## Arvioita
Leffatykki-sivusto toteaa elokuvasta seuraavaa: "Lähentelee tuskaisuudessaan jo täydellistä katselukelvottomuutta.".
## Lähteet

## Aiheesta muualla
* 
* 
* ''Movie 43'' Rotten Tomatoesissa 
* ''Movie 43'' Box Office Mojossa
Epeiroksenmolossi

**Epeiroksenmolossi** () on kreikkalainen koirarotu. *Kynologikós Ómilos Elládos* (KOE) eli Kreikan Kennelliitto on tunnustanut sen virallisesti ja se saa täten osallistua Kreikassa järjestettäviin kansallisiin näyttelyihin.

## Ulkomuoto

Epeiroksenmolossi on kookas ja tiivisrakenteinen. Sen pää on kookas, suorakaiteenmuotoinen ja voimakas. Runko on voimakas ja vahvaluustoinen. Karvapeite on keskipitkä, tiheä ja suora; rungossa se on n. 5–6&nbsp;cm pitkää ja muualla hieman lyhyempää. Väritys vaihtelee paljon: se voi olla keltainen, kullanruskea, punainen, riistanvärinen, sudenharmaa, musta, black & tan, ruskeabrindle tai mustabrindle, mutta sen tulee kuitenkin aina olla yksivärinen. Vain pieni valkoinen pilkku rinnassa ja valkoiset varpaanpäät sallitaan, mutta ihanne on niin vähän valkoista kuin mahdollista. Musta maski sallitaan. Urosten säkäkorkeus on 66–75&nbsp;cm ja narttujen 64–74&nbsp;cm.

## Luonne ja käyttäytyminen
Epeiroksenmolossi on uskollinen, älykäs, tasapainoinen. Se on kiintynyt omistajaansa ja ystävällinen tuttavapiirin ihmisiä kohtaan.

## Alkuperä
Rotu on kotoisin Epeiroksen periferiasta, jossa paikalliset molossit kasvattivat sitä n. 1600–1100 eaa. Koko nykyinen molossikoirien ryhmä on saanut nimensä heiltä ja ennen kaikkea heidän koiriltaan, joista niiden uskotaan polveutuvan. Epeiroksenmolossin uskotaan olevan näiden alkuperäisten kreikkalaisten molossikoirien, kaikkien molossikoirien kantarodun, suora jälkeläinen. Se on suojellut lampaita, vuohia ja karjaa petojen hyökkäyksiä vastaan jo tuhansien vuosien ajan, ja se kuuluu samaan sudenväristen vuoristokoirien ryhmään kuin esimerkiksi erittäin samankaltainen sarplaninac.

## Lähteet
Čičiliusku

**Čičiliusku** (suom. *sisilisko*) on Karjalan tasavallassa toimiva karjalankielinen nukketeatteriseurue, joka on perustettu vuonna 2005. Seurueen tunnuslause on “Kuka, jos emme me”.

Aloitteen tämän nukketeatteriseurueen perustamisesta teki Pekka Zaikov, joka tuolloin johti Petroskoin yliopiston Karjalan ja vepsän kielen osastoa. Perustamisessa oli mukana kyseisen yliopiston Itämerensuomalaisten kielten tiedekunnan opettajia, opiskelijoita ja alumneja. Vuosi myöhemmin nukketeatteri esitti ensimmäisen näytelmänsä, *Kuin hukka vasikalla muamona oli* (‘Kun susi oli vasikalla äitinä’).

Vaikka Čičiliusku esiintyy kaikenlaisille yleisöille niin kotimaassaan kuin ulkomaillakin, sen erityisenä pyrkimyksenä on saavuttaa Karjalan tasavallan periferioissa asuvat karjalankieliset ihmiset, erityisesti nuoret, ja innostaa heitä karjalan kielen käyttöön. Näytökset ovat ilmaisia, joskin seurue toivoo, että katsojat tukisivat sitä taloudellisesti mahdollisuuksiensa mukaan.

Čičiliuskun esiintyvät jäsenet koostuvat samoista ryhmistä kuin sen perustaneet henkilötkin. Heitä on noin 15 henkeä. Seurueen jäsenet ovat Nuori Karjala –yhdistyksen ja Karjalan rahvahan liiton aktivisteja. Čičiliusku on Nuori Karjala –kansalaisjärjestön yksi menestyneimpiä projekteja.

Seurue harjoittelee Karjalan tasavallan kansallisen kulttuurin keskuksessa, ja keskus tukee sitä taloudellisesti. Taloudellista tukea seurue saa myös Karjalan tasavallan Kulttuuriministeriöltä.

Seurueen johtajana toimii Natal’ja Golubovskaja, joka on ollut seurueen jäsen sen perustamisesta asti. Seurueen rekvisiitasta ja nukeista vastaavat Marina Zlenko ja Boris Kudrjavcev ja esitysten musiikista Oleg Gurejev.

Seurueen esitysten kielet ovat livvi sekä vienan karjala. Esityksissä käytetään usein molempia kieliä sekaisin. Keskikarjalan kielellä seurue ei toimi. Esitysten aiheiksi on valittu tunnettuja kansantarinoita sekä tavanomaisia elämäntilanteita. Lisäksi nuket auttavat esitysten seuraamista. Esitykset pyritään pitämään sellaisina, että niitä pystyvät seuraamaan myös sellaiset ihmiset, jotka eivät hallitse karjalan kieliä.

Čičiliusku vieraili Suomessa 10.–17.11.2012 ja esitti kymmenellä paikkakunnalla varsinaiskarjalaksi Mauri Kunnaksen teokseen perustuvaa esitystä *[[Koirien Kalevala]]* sekä kansansatuun perustuvaa lastennäytelmää *Kuin hukka vasikalle muamona oli*. Karjalankielisen Koirien Kalevalan Suomen ensi-ilta oli Sastamalassa 10.11.2012 ja uusinta nähtiin Tampereella seuraavana päivänä. Kiertue päättyi Helsinkiin 17.11.2012.

*Koirien Kalevala* on ensimmäinen vienankarjalaksi ilmestynyt *[[Kalevala]]*-teos. Karjalan Sivistysseura julkaisi sen vuonna 2010 Nadežda Lutohinan kääntämänä.

## Lähteet

## Aiheesta muualla
*[Čičiliusku Nuoren Karjalan kotisivuilla ([venäjän kieli|venäjäksi])]
Mathias Ranégie

**Mathias Ranégie** (s. 14. kesäkuuta 1984 Göteborg, Ruotsi) on ruotsalainen jalkapalloilija. Hän edustaa Italian Serie A:ssa pelaavaa Udinesea ja on pelipaikaltaan keskushyökkääjä.

## Seurajoukkueura
Ranégie edusti nuorempana Masthuggets BK:ta, Ranskan neljänneksi korkeimmalla sarjatasolla CFA:ssa pelaavaa Levallois SC:tä ja Majorna BK:ta, kunnes siirtyi vuodeksi 2006 Ruotsin neljänneksi korkeimmalle sarjatasolle Lärje-Angereds IF:ään. Vuodeksi 2007 hän sai sopimuksen Ruotsin korkeimmalla sarjatasolla Allsvenskanissa pelaavan IFK Göteborgin kanssa ja jatkoi seurassa seuraavanakin vuonna, kunnes hänet lainattiin elokuussa Alankomaiden toiseksi korkeimmalla sarjatasolla Jupiler Leaguessa pelaavaan Go Ahead Eaglesiin marraskuulle saakka.

Ranégie siirtyi vuodeksi 2009 jälleen Ruotsin korkeimmalle sarjatasolle BK Häckeniin, jossa pelasi lähes kolme vuotta tehden 81 ottelussa 36 maalia. Elokuussa 2011 hän siirtyi kesken kauden niin ikään Allsvenskanissa pelaavaan Malmö FF:ään, jossa teki loppukauden ja seuraavan vuoden aikana 26 ottelussa 13 maalia. Ranégie voitti Allsvenskanin maalikuninkuuden vuonna 2011 tehtyään 21 maalia, joista 18 Häckenille ja kolme Malmölle.

Ranégie siirtyi kesken Allsvenskan-kauden elokuussa 2012 Italian korkeimmalla sarjatasolla Serie A:ssa pelaavaan Udineseen. Hän debytoi Serie A:ssa 16. syyskuuta 2012 AC Sienaa vastaan ja teki ensimmäisen maalinsa viikkoa myöhemmin AC Milanin verkkoon.

## Maajoukkueura
Ranégie debytoi Ruotsin maajoukkueessa 20. tammikuuta 2010. Ensimmäisen maalinsa hän teki kolme päivää myöhemmin Syyrian verkkoon.

## Lähteet
* 
*
Puhu mun kädelle

**Puhu mun kädelle** on Tean toinen singlejulkaisu hänen esikoisalbumilta *[[Tytöt tykkää]]*. Single julkaistiin vuonna 2007.

## Kappaleet
#

## Tekijät
* Tea Hiilloste – säveltäjä, sanoittaja
* Sami Baldauf – sanoittaja, sovittaja, tuottaja
* Jouko Hautajärvi – kansikuva
* Gabi Hakanen – vastaava tuottaja
* Svante Forsbäck – masteroija
* Timo Kurkikangas – miksaaja
* Ville Juurikkala – kuvat
* Jarkko Ehnqvist, Sami Baldauf – äänittäjä

## Aiheesta muualla
* Puhu mun kädelle discogs.com -sivustolla
Österbymo

**Österbymo** on Ydren kunnan keskustaajama. Se sijaitsee Itä-Götanmaan läänissä ja Itä-Götanmaan historiallisessa maakunnassa Etelä-Ruotsissa. Vuoden 2010 lopussa taajamassa oli 834 asukasta.

## Väestönkehitys

## Lähteet
Skillingaryd

**Skillingaryd** on Vaggerydin kunnan toinen keskustaajama. Se sijaitsee Jönköpingin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 3 889 asukasta.

Kunnan toinen keskustaajama Skillingarydin ohella on suurempi Vaggeryd. Molemmat ovat entisiä kauppaloita.

## Väestönkehitys

## Lähteet
Åseda

**Åseda** on Uppvidingen kunnan keskustaajama. Se sijaitsee Kronobergin läänissä ja Smålandin historiallisessa maakunnassa Etelä-Ruotsissa. Vuoden 2010 lopussa taajamassa oli 2 430 asukasta.

Åsedan taajama oli jonkin aikaa kauppalana 1900-luvun puolivälin tienoilla.


Kuva:Åseda köping vapen.svg|Åsedan kauppalan vaakuna


## Väestönkehitys

## Lähteet
Broby

**Broby** on Östra Göingen kunnan keskustaajama. Se sijaitsee Skånen läänissä ja Skånen historiallisessa maakunnassa Etelä-Ruotsissa. Vuoden 2010 lopussa taajamassa oli 2 920 asukasta.

## Väestönkehitys

## Lähteet

## Aiheesta muualla
Australianhaukka

**Australianhaukka** (*Erythrotriorchis radiatus*) on australaasiankanahaukkojen sukuun kuuluva lintulaji. Se on kotoperäinen Australiassa, sen pohjois- ja itäosissa, idässä 33°S leveyspiirin pohjoispuolella ja lännessä 19°S, mutta sen elinalue on supistunut idässä 28°S leveyspiirin eteläpuolella ja on käytännössä hävinnyt Uudesta Etelä-Walesista. Populaation suuruudeksi on arvioitu 700 paria, joista 100 on Tiwisaarilla, jossa populaatio voi olla erillinen.

Laji oli aiemmin luokiteltu vaarantuneeksi, mutta se muutettiin vuonna 2012 silmälläpidettäväksi, kun populaatio oli havaittu aiemmin arvioitua suurempi. Se on edelleen pieni, ja sen arvioidaan olevan pienenemässä. Seurannan myötä laji saattaa tulevaisuudessa tulla luokitetuksi jälleen uhanalaiseksi.

Australianhaukka elää rannikolla ja sen tuntumassa korkeissa avoimissa metsissä, trooppisilla savanneilla, joita halkovat metsäiset joet, sekä sademetsien laitamilla. Se rakentaa pesän risuista yli 20 metrin korkuisiin puihin alle kilometrin päähän vesiväylästä tai kosteikosta.

Se saalistaa avoimissa metsissä ja jokivarsien galleriametsissä 200 neliökilometrin laajuisella alueella, ja saalista ovat keskikokoiset ja suuret linnut ja myös käärmeet. Talvella se näyttää Itä-Australiassa muuttavan pesimäalueiltaan rannikon tasangoille, missä se syö usein kosteikoilta saalistamiaan vesilintuja.

Sen merkittävin vähenemisen syy on ollut metsien raivaaminen viljelysmaaksi, ja pohjoisessa se on edelleen merkittävä uhkatekijä. Vähenemiseen vaikuttaa myös saaliseläinten väheneminen eri syistä.

## Tuntomerkit

Australianhaukan pituus on 45–60&nbsp;cm. Se on suuri, voimakas punertavanruskea haukka. Aikuisen pää on vaalea, tummajuovainen, siivet ovat alta kaksiväriset, peitinsulista keskikokoiset ja pienet ovat punaruskeat, muuten valkoiset mustin juovin. Aikuinen koiras on alta punaruskea, aikuinen naaras paljon vaaleampi ja voimakkaasti mustajuovainen. Nuoren linnun pää on punaruskea.

Sen erottaa muista petolinnuista pykäreunaisen punaruskeasta yläpuolesta ja reisistä, jotka näkyvät selvästi tarkkailijasta poispäin lentävällä linnulla.

Sen ääni vaihtelee kirkunasta rupattelevaan ääntelyyn. Koiraiden sanotaan kuulostavan ärtyisiltä kähiseviltä, naaraat taas kuulostavat korviasärkevän kimakoilta.

## Lähteet
Åkersberga

**Åkersberga** on Österåkerin kunnan keskustaajama. Se sijaitsee Tukholman läänissä ja Uplannin historiallisessa maakunnassa Keski-Ruotsissa. Vuoden 2010 lopussa taajamassa oli 28 033 asukasta.

## Väestönkehitys

## Lähteet

## Aiheesta muualla
Tehokeskus

**Tehokeskus** on kauppakeskus Kouvolassa. Se sijaitsee Tykkimäki-Teholan teollisuusalueella lähellä valtateiden 6 ja 15 risteystä.

## Historia

Tehokeskuksen rakennukset olivat aikoinaan Kouvolan meijeri. Kiinteistöön kuuluu 11 hehtaarin maa-alue.

Vuonna 2007 rakennuksissa avattiin China Center, josta suunniteltiin tukkumyymälää, josta yrittäjät välittäisivät tavaraa muun muassa Venäjälle. Kouvolan kaupunki ja elinkeinoyhtiö Yritysmagneetti hankkivat viisumit lähes 900:lle kiinalaiselle vuosina 2006–2009. China Center oli osa kaupungin Kiina-strategiaa. Rajavartiolaitos, tulli ja poliisi tekivät China Centeriin laajan ratsian marraskuussa 2009. Kauppakeskuksen epäiltiin tarjoavan kulissit laittoman maahantulon järjestämiselle. Näyttöä ei löytynyt ja esitutkinta päätettiin helmikuussa 2010. Lisäksi keskuksen omistaneen Nordic Finland Investmentin kiinalaista johtoa epäiltiin törkeästä veropetoksesta ja kirjanpitorikoksesta, mutta nämäkään epäilyt eivät johtaneet syytteisiin. Kesäkuussa 2011 ulosottovirasto huutokauppasi China Centerin. Velkojana ollut Kymenlaakson Osuuspankki osti kiinteistöt 1,5 miljoonalla eurolla.

Nykyisin kauppakeskuksen nimi on Tehokeskus. Marraskuussa 2012 siellä toimi yhä neljä kiinalaisyritystä, joiden lisäksi tiloissa oli noin 40 suomalaista, muun muassa huolto- ja rakennusalan yritystä. Noin 70 prosenttia tiloista oli vuokraamatta. Noin kymmenelle yritykselle oli tarjottu puolen vuoden ilmainen vuokra. Toimitusjohtaja Kai Rauhamäki sanoi *Kouvolan Sanomille* lokakuussa 2012 yrittävänsä myydä tilat, koska kauppakeskus ei kuulu pankin toimintaan. Marraskuussa 2012 yritys- ja yhteisöasiakkaista vastaava pankinjohtaja Ari Pöntinen sanoi *Helsingin Sanomille*, että vuokrat kattoivat sillä hetkellä kulut ja että ”vaikka seinien omistaminen ei ole meidän ydinliiketoimintaamme”, pankki ensisijaisesti hakee vuokralaisia tiloihin.

## Katso myös

* Valkealan sairaala

## Lähteet

* 
* 
* 

### Viitteet
Jorma Muurinen

**Jorma Kyösti Pellervo Muurinen** (29. joulukuuta 1936 Kuolemajärvi – 1. marraskuuta 2012 Helsinki) oli suomalainen toimittaja.

Muurisen vanhemmat olivat talousneuvos Tatu Muurinen ja Alma Samuli. Hänen ensimmäinen puolisonsa 1965–1978 oli Pirjo Anneli Vesanmaa ja toinen vuodesta 1984 Irene Kyllikki Paija. Muurinen tuli ylioppilaaksi 1956 ja valmistui agronomiksi 1965. Hän työskenteli toimittajana Koneviestissä 1966–1969, toimien viimeisen vuoden toimituspäällikkönä, ja oli sen jälkeen Käytännön Maamiehen päätoimittaja vuoteen 1992, jolloin hän jäi eläkkeelle. Leipätyönsä ohella Muurinen toimi luovutetun Karjalan järjestöissä, esimerkiksi Wiipurin arkistoyhdistyksen puheenjohtajana, sillä karjalaisuus oli hänen identiteettinsä perusta.

## Lähteet
HMS Acorn (1910)

**HMS Acorn** oli Britannian kuninkaallisen laivaston Acorn-luokan hävittäjä.

## Valmistus

Alus tilattiin John Brown and Companyltä Clydebankistä, missä köli laskettiin 12. tammikuuta 1910. Alus laskettiin vesille 1. heinäkuuta ja valmistui joulukuussa.

## Palvelus
Alus myytiin 21. marraskuuta 1921 romutettavaksi.

## Lähteet
*
*
*

### Viitteet
Jukka Törmä

**Jukka Tapio Törmä** (30. toukokuuta 1957 Tampere – 25. marraskuuta 2021 Tampere) oli tamperelainen muusikko ja lauluntekijä.

Keikkailun hän aloitti jo vuonna 1974 ja se jatkui hänen kuolemaansa asti. Ensimmäinen merkittävä kokoonpano oli *Ruinari Einari*, jota markkinoi Tappi Suojanen persoonalliseen tyyliinsä. Alkuperäisen yhtyeen hajottua bändi teki keikkoja myös nimellä *Kummitus*.

Vuonna 1977 Törmä aloitti kultaseppäkoulun Westendin invalidien ammattioppilaitoksessa, josta valmistui 1981. Opiskelun ohella alkoi syntyä omia lauluja ja esiintymisiä oli paljon Helsingin seudulla. Omien laulujen ansiosta alkoi tunnettuutta syntyä juuri pääkaupunkiseudulla, jossa mies vaikutti varsin voimallisesti Lepakkoliikkeessä ja Elävän musiikin yhdistyksissä. Valmistuttuaan vuoden 1981 toukokuussa Jukka sai heinäkuussa levytyssopimuksen RCA/Kerberokselle.

Törmän ensimmäinen levy oli *Jukka Törmä & Omuna* (1981; tuotanto: Juice Leskinen). *[[Jukka Törmä & Omuna]]* -yhtyeessä soittivat muun muassa Vesa Sytelä (rummut), Jukka Järvinen (kosketinsoittimet) ja Sami Ruusukallio (basso). Omuna keikkaili ahkerasti parin vuoden ajan.

Tämän jälkeen Törmä teki 12 vuoden ajan keikkoja Särkänniemen lasten eläintarhassa ja vaikutti katusoittajana Tampereen katukuvassa tehden myös muita keikkoja jatkuvasti. MTV3 teki Törmästä dokumenttiohjelman vuonna 1990. 

Törmä on voittanut Katusoiton Suomen mestaruuden 1999; Juomalaulun SM tuli vuonna 2000 ja Tapsan Tahdit Törmä voitti vuonna 2002.

Vuonna 1998 perustettiin *Studio Kakadu.* 

## Kokoonpanoja

Törmä keikkaili muun muassa yhtyeissä *Jukka Törmä Band*, *Nelitahtikone* ja *Jukka Törmä & Rotvalli*. Muita soittajia olivat muiden muassa Matti Palmutie, Pekka Jokiniemi, Antti Väljä, 
Jussi Kinnunen, Markku Ahokas, Jukka Honkamäki, Jaska Eerola, Tapio Heinonen, Kalle Palomäki, Niko Viitamäki, Arto Ahonen ja Vesa Sahlgren.

Duo *Jukka Törmä & Eki Vilen* teki akustisia keikkoja, joiden ohjelmisto koostui ainoastaan Törmän omasta tuotannosta.

Viimeiseksi jäi bändi *Jukka Törmä & Tammelan Woima* (Jukka Törmä, kitara ja laulu; Kris Le May, basso; Antti Rissanen, rummut.

## Säveltäjänä ja sanoittajana

Jukka Törmä säveltsi n. 300 laulua/tekstiä. Tuotantoon sisältyi oman ohjelmiston lisäksi lastenmusiikkia, mainosmusiikkia, tilausmusiikkia TV- ja radio-ohjelmiin sekä tekstejä/musiikkia muille artisteille.

## Diskografia

* *Jukka Törmä / Omuna* (albumi 1981)
* *Työttömän arkipäivä* (albumi 1982)
* *Työttömän arkipäivä* (single 1982)
* *Mulla on miljoona unelmaa* (single 1992)
* *Katseen takaa* (albumi 1995)
* *Lähellä sua* (single 2001)
* *Oton päivä* (single 2000)
* *Tässä ja nyt* (albumi 2003)
* Mukana kokoelmilla *Juomalaulut Vol-1* ja *Isoon Janoon*

## Muuta

* Valmistui kultasepäksi (WIA 1981)
* Esiintyi Särkänniemen lasten eläintarhassa pitäen lastenlaulutuokioita 12 vuotta
* Esiintyi kymmenissä tv-ohjelmissa
* MTV3 esitti dokumentin Jukka Törmästä 1990 
* Vammaisten vuosikymmenen tunnuslaulu julkaistiin 1992
* Esiintyi Punk-ooppera Punktiossa 1995 
* Esiintyi lasten elokuvassa (TV-2) 
* Kirjoitti levyarvosteluja, lehtijuttuja ym.

## Lähteet

## Aiheesta muualla
* Jukka Törmän kotisivut 
* 
* 
*
Pia Pesonen

**Pia Kristiina Pesonen** (s. 1963) on suomalainen kirjailija ja roolittaja.

Pesonen on koulutukseltaan filosofian maisteri Helsingin yliopistosta, ja hän on opiskellut kirjoittamista Kriittisessä korkeakoulussa. Hän on työskennellyt muun muassa toimittajana ja opettajana sekä tutkijana Teatterikorkeakoulun näyttelijäntyön laitoksella. Pesonen on toinen Suomen suurimman casting-toimiston, Roolituspalvelun, perustajista. Hän on roolittanut yli 120 pitkää elokuvaa, joihin lukeutuvat muun muassa *[[Puhdistus (elokuva)|Puhdistus]]*, *[[Paha maa]]*, *[[Äideistä parhain (elokuva)|Äideistä parhain]]* ja *[[Napapiirin sankarit]]*.

Vuonna 2011 Teos julkaisi Pesosen esikoisteoksen, novellikokoelman *[[Urho Kekkonen Straße]]*. Vuonna 2013 sai ensi-iltansa kirjaan perustuva Marja Pyykön elokuva *[[Kekkonen tulee!]]*. Yleisradio on tuottanut kirjan tarinasta ”Itsenäisyyspäivä” Juha Rosman ohjaaman ja dramatisoiman lyhytelokuvan.

Elokuussa 2015 ilmestyi Pesosen esikoisromaani *Maatuska*.

## Teokset
* 
* 

## Lähteet

## Aiheesta muualla
* Pia Pesosen haastattelu Prosak-proosaklubilla, Kirjastokaista-video 19.3.2013.
* Pia Pesonen: Urho Kekkonen Straße Ylen Elävä arkisto. 17.3.2011.
* Mikkola, Kaisu: Kekkoslovakian Amarcord Parnasso. 22.6.2011. (Arkistoitu sivu)
* Viertola, Mari: Kyllä Kekkonen hoitaa TS.fi. 23.6.2011.
Griff nach der Weltmacht

**Griff nach der Weltmacht: Die Kriegzielpolitik des kaiserlichen Deutschland 1914–1918** oli saksalaisen historioitsija Fritz Fischerin kirjoittama vuonna 1961 julkaistu kirja, jossa hän käsitteli ensimmäisen maailmansodan syttymisen syitä. Hänen pääargumenttinsa oli, että Saksan keisarikunta aloitti sodan tahallisesti laajentumishalujensa takia. Kirja herätti voimakasta väittelyä ja kritiikkiä muiden historioitsijoiden keskuudessa. Fischer kirjoitti samasta aiheesta vielä jatkoa teoksen *[[Krieg der Illusionen]]*.

## Kirjan sisältö
Fischerin teos perustuu laajaan arkistotutkimukseen. Hän pääsi länsisaksalaisuudestaan huolimatta käsiksi tuolloin Itä-Saksaan kuuluneessa Potsdamissa säilytettyihin keisarikunnan aikaisiin arkistoihin. Teos sisältää kolme erityisen kiisteltyä väittämää sodan Saksan politiikasta ja sodan syttymisen syistä. Ensimmäinen niistä oli, että Saksan hallinto tiesi ja toivoi Itävalta-Unkarin tukemisen Serbiaa vastaan johtavan sodan puhkeamiseen. Toinen väittämä oli, että keisarikunnan tavoite oli jo ennen sotaa laajentua hyvin samaan tapaan kuin myöhemmin natsi-Saksall. Kolmas väittämä taas oli se, että syyt laajentumishalulle olivat pikemminkin sisäpoliittisia kuin ulkopoliittisia. Sisäpoliittisiin syihin kuuluvat esimerkiksi taloudelliset syyt. Maan teollisuus oli kasvanut, mutta ongelmaksi tuli uusien markkinoiden löytäminen. Muut maat pyrkivät estämään kilpailua muun muassa korkeilla tulleilla, mikä osaltaan aiheutti Saksassa tunnetta saarrosta. Taloutta taas olisi mahdollista vahvistaa rautamalmiesiintymillä Ranskassa ja Belgiassa ja idässä liittämällä Saksaan Baltianmaat ja Puola. Lisäksi hän väittää, että usko siihen, että armeija oli johtanut Saksan siviilijohtoa, kuten kansleri Theobald von Bethmann Hollwegia, harhaan eivät pitäneet paikkaansa. Päinvastoin, hän väittää, että lähteiden mukaan siviilijohdon tavoitteet olivat samat kuin armeijan.

## Vastaanotto
Kirjan julkaisun jälkeen teoksesta tuli seuraavien vuosien ajaksi kuuma väittelyn kohde. Se käännettiin useille kielille, mutta ei suomeksi. Saksassa se julkaistiin ensimmäisen kerran vuonna 1961 ja englanniksi se julkaistiin vuonna 1966 Lontoossa nimellä *Germany’s Aims in the First World War*. Länsi-Saksassa se herätti erityisen voimakkaita tunteita, ja Fischer esimerkiksi menetti luentokiertueelleen Yhdysvaltoihin saamansa tukirahat. Teoksen kriitikot myönsivät, että Saksa otti suuria riskejä vuonna 1914 mutta että ne olivat tarpeellisia, koska Venäjä kasvoi sotilaallisesti ja rakennutti rautateitä läntisiin osiinsa. Siviili- ja sotilasjohdon tekemiin päätöksiin taas johti Venäjän nousun pelko eikä Fischerin teesien mukainen aggressiivinen laajentumishalu. Fischer julkaisi toisen kirjansa *[[Krieg der Illusionen]]* osaltaan vastauksena teoksen saamaan kritiikkiin.

## Lähteet
Disgaea: Hour of Darkness

**Disgaea: Hour of Darkness** () on Nippon Ichi Softwaren kehittämä taktinen roolipeli. Peli julkaistiin PlayStation 2:lle vuonna . Peli on julkaistu myöhemmin PlayStation Portablelle (*Afternoon of Darkness*) ja Nintendo DS:lle (*Disgaea DS*). Pelistä on julkaistu Windows-versio *Disgaea PC* helmikuussa 2016. *Disgaea Complete* on julkaistu Nintendo Switchille ja PlayStation 4:lle.

Peli on *[[Disgaea]]*-sarjan ensimmäinen osa.
Peli on Nippon Ichin suosituin peli sekä idässä että lännessä.

## Pelaaminen

Pelin päähenkilö on Laharl, jolla on apuna eri hahmoja. Muita keskeisiä hahmoja ovat Laharlin palvelija Etna ja Flonne, joka on lähetetty taivaasta tappamaan demonikuningas.
Hahmoja ei tarvitse rekrytoida vaan hahmon voi luoda mistä tahansa hahmoluokasta kohdattuaan sen ensin taistelussa. 

Pelikentissä on *geo-paneeleja*, jotka vaikuttavat hahmojen käyttämiin paikkoihin lisäten edullisia tai haitallisia ominaisuuksia. Geo-kivien siirtäminen tietyn värisille paneeleille muuttaa paneelien antamia etuja tai haittoja. Kivien tuhoaminen muuttaa paneelin väriä toiseksi.

Esinemaailma on jokaisessa esineessä oleva maailma jossa on asukkaita. Esinemaailmassa olevien tasojen läpäisemisellä voi esineen tasoa nostaa.

Pelimaailma on hölmö ja humoristinen. Draama tulee mukaan myöhemmin.

## Juoni
Peli sijoittuu demonien asuttamaan Netherworldiin ja kertoo itsekeskeisen demoniprinssi Laharlin tarinan. Laharl herää kaksi vuotta kestäneestä unestaan ja kuulee isänsä kuningas Krichevskoyn kuolleen sillä välin johtaen sisällissotaan valtaistuimesta. Laharl ei aio luovuttaa syntymäoikeuttaan ja tarina alkaa tästä.

## Vastaanotto
Peli on saanut IGN:n arvostelussa arvosanaksi 9.2/10. Peliä kuvattiin humoristiseksi ja viihdyttäväksi.

## Lähteet

## Aiheesta muualla
* 
*
Enrique Beech

**Enrique Beech** (14. elokuuta 1920 – 14. marraskuuta 2012) oli filippiiniläinen ampuja ja jalkapalloilija. Hän oli useaan otteeseen Filippiinien jalkapallomaajoukkueen jäsenenä, kunnes loukkaantuminen esti pelaamisen vuonna 1950. Hän sai ammunnassa pronssimitalit Aasian kisoissa vuosina 1954 ja 1958. Beech osallistui ampujana myös kesäolympialaisiin 1956 Melbournessa ja kesäolympialaisiin 1960 Roomassa. Hän toimi sittemmin Filippiinien urheilukomission konsultanttina.

## Lähteet
Konrad Westlin

**Konrad Westlin** (1882–1947) oli suomalainen ruotsin kielellä kirjoittanut sotakirjailija.

Konrad Westlin haastatteli vuosina 1936–1937 Melinin komppanian miehiä sekä heidän omaisiaan. Melinin komppania oli yliluutnantti Erik Gunnar Melinin johtama valkoisten komppania joka Suomen sisällissodan aikana tunkeutui ensimmäisenä Tampereen taistelun aikana kaupungin keskustaan. Komppania ylitti Tammerkosken Neulapatoa pitkin ja eteni tappioita kärsien Hallituskatua ja Näsilinnankatua pitkin Näsinkalliolle. Melinin komppania onnistui valtaamaan Näsinlinnan, ja otti joukon punaisia vankeja joista ainakin 27 ammuttiin yhteen kasaan rakennuksen itäpäädyssä. Tämän jälkeen punaiset suuntasivat rakennukseen tykkejä, ja jatkuvat jalkaväen hyökkäykset ja punaisten panssarijuna karkottivat Melinin komppanian pois. Melinin joukko kärsi taistelussa suuria tappioita, mutta onnistui kaartamaan Näsijärven jään kautta omien linjoille. Melinin komppania oli koottu Pohjanmaan ruotsalaisseuduilta.

Haastattelujen pohjalta Westlin kirjoitti kirjan *Melinin komppania* (*Melins kompani*), joka julkaistiin myös suomeksi. Westlinin tekemät 327 haastattelua ovat nykyisiin Sota-arkistossa.
__NOTOC__
## Teoksia
* *Melins kompani*. Söderström, Helsingfors 1938, 2. uppl. 1939 (ilmestyi T. Ekmanin suomentamana nimellä *Melinin komppania*. Otava 1939)
* *Två år i rysk fångenskap*. Scriptums kulturhistoriska skriftserie nr 2. Scriptum, Vasa 1987
* *Drömmen om frihet : hågkomster 1914-1918* ; käsikirjoituksesta toimittanut Freja Westlin-Pensar. Scriptums kulturhistoriska skriftserie nr 4. Scriptum, Vasa 1992

## Ruotsinnoksia
* Jussi Sihvo : *Som etappjägare till sjöss* ; översatt av Konrad Westlin. Förlaget Bro, Åbo 1943 (alkuteos *Etappijääkärinä meren hengessä*)

## Lähteet
* Taistelu Näsilinnasta 1918 elokuvan sivut : Ohjaajan ajatuksia elokuvasta 

### Viitteet

## Aiheesta muualla
* Konrad Westlin : Suomi tsaarinvallan perustuksia horjuttamassa. Miten vallankumouksellista kirjallisuutta kuljetettiin Venäjälle v. 1904 Raippaluodon - Vaasan tietä, Hakkapeliitta, 26.05.1936, nro 21, s. 6, Kansalliskirjaston digitaaliset aineistot
Kyrmykrotti

**Kyrmykrotti** (*Tetrabrachium ocellatum*) on krottikaloihin kuuluva kalalaji, jota tavataan Tyynestämerestä. Se on ainoa laji **kyrmykrottien** (*Tetrabrachiidae*) heimossa.

## Koko ja ulkonäkö
Kyrmykrotti on pienehkö kala, joka saavuttaa korkeintaan noin 7&nbsp;cm:n pituuden. Ruumiinrakenteeltaan se on litteähkö ja pitkulainen ja silmät ovat pienikokoiset ja sijaitsevat korkealla. Otsassa on lajille tyypillinen kyhmy. Ensimmäinen pidentynyt selkäevän ruoto (illicium) on lyhyempi kuin monilla muilla krottikaloilla. Selkä- ja peräevät ovat pitkät ja myös pyrstöevä on pitkähkö. Kyrmykrotin rintaevät ovat kookkaat ja muodoltaan erikoiset. Kyrmykrotilla ei ole uimarakkoa. Kalan iho on löysähkö ja väritykseltään laji on vatsastaan valkoinen ja selästään ruskea valkoisin pilkuin.

## Levinneisyys
Kyrmykrottia tavataan rannikkovesistä Uuden-Guinean, Indonesian ja Australian rannikoilta sekä Arafuranmerestä. Ne elävät melko matalissa vesissä lähellä muta- tai hiekkapohjaa.

## Lähteet
Alfred H. Caspary

**Alfred H. Caspary** (1877–1955) oli yhdysvaltalainen filatelisti, hyväntekijä, keräilijä ja liikemies. Hän oli NYSE-noteeratun investointiyhtiö A.H. Caspary & Co.:n omistaja. Casparya pidetään yhtenä kaikkien aikojen merkittävimmistä postimerkkien keräilijöistä, jonka kokoelmassa oli paljon kaikkien aikojen harvinaisimpia ja arvokkaimpia postimerkkejä.

Elinaikanaan Caspary käytti filateelisissa piireissä salanimeä ”Pacificus” ja vasta Casparyn kuoleman jälkeen paljastui hänen postimerkkikokoelmansa loistokkuus. Caspary oli mukana perustamassa Philatelic Foundationia ja toimi Lontoon Royal Philatelic Societyn komitean neuvonantajana. 

Casparyn kuoleman jälkeen hänen postimerkkikokoelmansa myytiin Harmerin huutokaupoissa vuosien 1955–1958 välillä. Hienon yhdysvaltalaisten merkkien kokoelman lisäksi Caspary keräsi harvinaisuuksia ympäri maailman. Caspary valittiin American Philatelic Societyn Hall of Fameen vuonna 1977.

## Lähteet

## Aiheesta muualla
* Old stamp collectors - Life Magazine  - kaksi valokuvaa Casparyn jäämistön huutokaupoista
Hamiltonin piirikunta

**Hamiltonin piirikunta** () on kymmenen Yhdysvaltain piirikunnan nimi:

* Hamiltonin piirikunta Floridassa
* Hamiltonin piirikunta Illinois’ssa
* Hamiltonin piirikunta Indianassa
* Hamiltonin piirikunta Iowassa
* Hamiltonin piirikunta Kansasissa
* Hamiltonin piirikunta Nebraskassa
* Hamiltonin piirikunta New Yorkissa
* Hamiltonin piirikunta Ohiossa
* Hamiltonin piirikunta Tennesseessä
* Hamiltonin piirikunta Texasissa.
Hancockin piirikunta

**Hancockin piirikunta** () on usean Yhdysvaltojen piirikunnan nimi:

* Hancockin piirikunta, Georgia
* Hancockin piirikunta, Illinois
* Hancockin piirikunta, Indiana
* Hancockin piirikunta, Iowa
* Hancockin piirikunta, Kentucky
* Hancockin piirikunta, Länsi-Virginia
* Hancockin piirikunta, Maine
* Hancockin piirikunta, Mississippi
* Hancockin piirikunta, Ohio
* Hancockin piirikunta, Tennessee
* Hancockin piirikunta, alabamalaisen Winstonin piirikunnan nimi ennen vuotta 1958.
Pérez Prado

**Dámaso Pérez Prado** (11. joulukuuta 1916 Matanzas, Kuuba &ndash; 14. syyskuuta 1989 México, Meksiko) oli kuubalainen orkesterinjohtaja, muusikko ja säveltäjä. Häntä kutsutaan usein ”mambon kuninkaaksi”. Pradon tunnetuimpia sävellyksiä on ”Mambo No. 5 (A Little Bit Of...)” vuodelta 1950, jonka versiosta myös Lou Bega sai maailmanlaajuisen latin pop -hitin vuonna 1999.

Pradon orkesterisovitukset perustuvat usein kirkuvien trumpettien ja pehmeämpien saksofonien väliseen kontrastiin sekä yllättäviin kenraalitaukoihin ja niissä kuultaviin Pradon huudahduksiin.

Häneltä on julkaistu muun muassa kokoelma-albumi *[[Latin Dance Party Featuring Perez Prado]]*.

## Lähteet
Azerbaidžanin valtionooppera ja -baletti

**Azerbaidžanin valtionooppera ja -baletti** tai **Azerbaidžanin valtionooppera ja -baletti joka on nimetty Mirzə Fətəli Axundov mukaan** () on Mirzə Fətəli Axundovin suunnittelema oopperateatteri, joka sijaitsee Bakun kaupungissa Azerbaidžanissa. Rakennus valmistui vuonna 1911. Oopperatalo vihittiin käyttöön 1920. Rakennusta on kutsuttu myös nimellä *Mailovin teatteri*. Ooppera järjestää ooppera- ja balettinäytöksiä.

## Lähteet

## Aiheesta muualla

* Azerbaidžanin valtionooppera ja -baletti viralliset sivut
Stāmerienan pitäjä

**Stāmerienan pitäjä** sijaitsee Gulbenen kunnassa, Vidzemen maakunnassa Latviassa noin 100 km Riiasta itään. Pitäjän nimen kirjoitusasuja ovat myös Myza Stameriena, Stameriena, Stameriene, Stameriyena ja Stāmeriene. Sen väkiluku on noin 1&nbsp;200 henkeä.  Kuntakeskus on nimeltään Vecstāmeriena.

## Maantiede

Pitäjänkeskus Vecstāmeriena sijaitsee kahden järven (Stāmeriena ja Poga) välisellä kannaksella ja sen pinta-ala on 130 km². Pitäjän alueella kulkee Gulbenen-Alūksnen välinen kapearaiteinen rautatie ().

## Kaupunkikuva ja nähtävyydet

Pitäjän keskeisin nähtävyys on Stāmerienan kartano (, ). Sen rakennutti 1800-luvun jälkipuolella baltiansaksalainen Johann Gottlieb von Wolff. Rakennus sai historismi-tyylisuunnan mukaisia romanttisia piirteitä. Vuoden 1905 kapinassa kartano paloi, sillä kapina suuntautui baltiansaksalaisia vastaan. Se kunnostettiin seuraavina vuosina jugend-tyylin mukaiseksi. Kartanon ympärillä on laaja puistoalue. 

Kartanon alueella, Stāmeriena-järven rannalla on Stamerienan ortodoksinen kirkko. Se on rakennettu vuosina 1902–1904, jolloin suuri osa kylän asukkaista oli ortodokseja, Lisäksi kartanonherra Johann Gottlieb von Wolff oli naimisissa venäläisen Sofia Potyomkinan kanssa. Rakennus edustaa klassista tyyliä. Vuonna 2004 kirkko entisöitiin huolellisesti.

Toinen nähtävyys on Kalnienan kartano (, ).

## Kulttuuri
Vecstāmerienan kuuluisin asukas oli italialainen kirjailija Giuseppe Tomasi di Lampedusa, joka kirjoitti 1950-luvulla kartanossa asuessaan teoksen *Il Gattopardo*. Teoksen pohjalta Luchino Visconti ohjasi tunnetun elokuvan Tiikerikissa. Kartanon omistaa nykyisin Stāmerienan kunta. Sitä käytetään kulttuuritilana sekä yksityisten ja julkisten tapahtumien näyttämönä. Kartanon puisto sopii ulkoilutapahtumien ja kultturitilaisuuksien pitopaikaksi.

## Lähteet

## Aiheesta muualla

* Pitäjän viralliset kotisivut Stāmerienas pagasta pārvalde
Sam Hutchinson

**Samuel Edward "Sam" Hutchinson** (s. 3. elokuuta 1989 Slough, Englanti) on englantilainen jalkapalloilija, joka edustaa Englannin Valioliigassa pelaavaa Chelseaa, mutta on kauden 2012–2013 lainalla Nottingham Forestissa. Hutchinson pelaa joko oikean puolustajan tai keskuspuolustajan paikalla.

## Lähteet
*
Formula Renault AsiaCup

**Formula Renault AsiaCup** (aiemmin **Asian Formula Renault Challenge**, **AFR**) on Aasiassa järjestettävä autourheilusarja. Sarja järjestettiin ensimmäisen kerran vuonna 2002. 

Sarja tunnettiin vuoteen 2019 saakka Aasian Formula Renault -sarjana ja muutti nimeä Formula Renault Asiacup -sarjaksi (Formula Renault Eurocupin mukaan), Formula Regional Asia Series -sarjaksi ja edelleen Alpine Formula Racing Asia -sarjaksi.

Sarjassa ajetaan Tatuusin valmistamilla autoilla, Renaultin moottoreilla ja Kumhon renkailla. Pisteitä jaetaan 14 parhaalle järjestyksessä 30, 24, 20, 17, 15, 13, 11, 9, 7, 5, 4, 3, 2 ja 1. Lisäksi 8 parasta tallin kuljettajaa saavat pisteitä järjestyksessä 10, 8, 6, 5, 4, 3, 2 ja 1.

## Mestarit

## Lähteet

## Aiheesta muualla
*http://www.frdsports.com/en/index.html
Viktor Venema

**Viktor Venema** (s. 30. huhtikuuta 1980) on alankomaalainen sarjakuvataiteilija. Hän on piirtänyt kannen muun muassa Aku Ankka -lehteen 11.7.2007.

## Lähteet
*Viktor Venema Comiclopedia-sivustolla.
Sveg

**Sveg** on Härjedalenin kunnan keskustaajama. Se sijaitsee Jämtlandin läänissä ja Härjedalenin historiallisessa maakunnassa Pohjois-Ruotsissa. Vuoden 2010 lopussa taajamassa oli 2 547 asukasta.

Sveg on myös entinen kauppala.

## Media
Paikallislehti *[[Tidningen Härjedalen]]* ilmestyy kerran viikossa.

## Väestönkehitys

## Lähteet
Pikkukääpiökoi

**Pikkukääpiökoi** (*Stigmella nylandriella*) on erittäin pieni kääpiökoiden heimoon kuuluva perhoslaji. Se muistuttaa sekä toukkana että aikuisena melko paljon hitukääpiökoita (*Stigmella magdalenae*) ja aitakääpiökoita (*Stigmella oxyacanthella*).

## Koko ja ulkonäkö
Pikkukääpiökoi on kellertävän harmaa perhonen, jonka kiiltävien etusiipien tummemmassa kärkiosassa on violettia sävyä. Siipiväli on 4,5–5,0 mm. Takasiivet ovat harmaat, mutta siipiripsissä on ruskeaa sävyä. Tuntosarvet ovat pituudeltaan puolet etusiiven pituudesta ja niiden tyvellä on valkoinen tupsu. Päälaella on kellertävän ruskea, karvamaisten suomujen tupsu.

Toukka on väriltään kirkkaanvihreä.

## Levinneisyys ja lentoaika
Pikkukääpiökoita tavataan Länsi- ja Keski-Euroopasta Skandinavian eteläosiin ja idässä Volgalle saakka. Suomessa sitä tavataan laajalti koko maassa aivan pohjoisinta Lappia lukuun ottamatta, mutta laji ei ole erityisen yleinen. Perhoset ovat lennossa toukokuun lopulta kesäkuun keskivaiheille saakka.

## Elinympäristö ja elintavat

Perhonen elää metsissä ja hakamailla.

Naaras munii munat yksitellen lehden alapinnalle, lähelle keskiruotia. Toukka elää heinäkuussa kovertaen käytävämiinaa ravintokasvin lehden sisälle. Miina seuraa lehden reunaa, kunnes suuntautuu keskiruotia kohti ja jatkuu vähitellen levenevänä keskiruodin vieressä. Käytävän keskellä näkyvä ulostevana hajoaa usein. Pikkukääpiökoin tekemän miinan erottaminen aitakääpiökoin miinasta tapahtuu helpoimmin ajankohdan perusteella, sillä pikkukääpiökoin toukka miinaa keskellä kesää, jälkimmäinen laji vasta syksyllä.

Lajin tieteellinen nimi on annettu suomalaisen biologin William Nylanderin mukaan.

## Ravintokasvi
Toukka elää ruusukasveilla, erityisesti kotipihlajalla (*Sorbus aucuparia*), ruotsinpihlajalla (*Scandosorbus intermedia*) sekä omenapuilla (*Malus*).

## Lähteet

## Aiheesta muualla
* Bestimmungshilfe des Lepiforums 
* microlepidoptera.nl
Hocking

**Hocking** voi tarkoittaa seuraavia:

## Sukunimenä
* Amanda Hocking (s. 1984), yhdysvaltalainen kirjailija
* Gary Hocking (1937–1962), rhodesialainen ratamoottoripyöräilijä
* Murray Hocking (s. 1971), australialainen sulkapalloilija
* Penelope Hocking (s. 1999), yhdysvaltalainen jalkapalloilija 
* Silas Hocking (1850–1935), brittiläinen kirjailija ja metodistisaarnaaja
* William Ernest Hocking (1873–1966), yhdysvaltalainen filosofi 

## Paikannimenä

* Hockingin piirikunta, piirikunta Ohiossa, Yhdysvalloissa
* Hocking, Ohiojoen sivujoki Yhdysvalloissa
* Hocking, Perthin esikaupunki Australiassa.
Kinna

**Kinna** on Markin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Vuoden 2010 lopussa taajamassa oli 14 776 asukasta.

## Media
Verkkolehti Mark-Posten ilmestyy näköisversiona kahdesti viikossa.

## Väestönkehitys

## Lähteet
Sotilasopisto

**Sotilasopisto** (*Up the Academy*) on yhdysvaltalainen Robert Downey Seniorin ohjaama elokuva vuodelta 1980. Teinikomediassa hulttioporukka lähetetään kasvatettaviksi sotilasakatemiaan.

''Video-oppaassa'' vuodelta 1994 Bello Romano piti elokuvaa Delta-jengin heikohkona kopiona ja antoi elokuvan Suomessa julkaistulle VHS-kasettiversiolle yhden tähden viidestä, mikä vastaa sanallista arviota ”huono”.

Elokuvassa nähdään Ralph Macchion ensimmäinen elokuvarooli.

## Lähteet
Kaksoset (vuoden 2002 elokuva)

**Kaksoset** (*De Tweeling*) on Ben Sombogaartin vuonna 2002 julkaistu luxemburgilais-alankomaalainen elokuva. Se kertoo kaksossisarista, joista orvoiksi jäätyään toinen kasvaa rikkaassa perheessä Hollannissa ja toinen köyhässä perheessä Saksassa. Vartuttuaan tytöt yrittävät pitää yhteyttä toisen maailmansodan repimässä Euroopassa.

## Arvioita
*Turun Sanomien* Tapani Maskulan mielestä elokuvassa on liikaa sivurooleja ja se käsittelee aihettaan kovin neutraalisti ja varovaisesti, jolloin ”sen ihmiset ja traagiset tapahtumat tuntuvat ulkokohtaisen kivuttomalta melodraamalta”.
## Lähteet